

PROJEKTS uz 13.11.2024.

vēlamais datums izskatīšanai: FK 20.11.2024.

domē: 28.11.2024.

sagatavotājs: Raivis Pauls

ziņotājs: Raivis Pauls

LĒMUMS

Ādažos, Ādažu novadā

2024. gada 28. novembrī **Nr.**«DOKREGNUMURS»

**Par grozījumiem Ādažu novada pašvaldības domes 2022. gada 23. marta lēmumā Nr. 116 “Par nomas maksas noteikšanu Carnikavas pamatskolas telpām Nākotnes ielā 1”**

Ādažu novada pašvaldības dome ar 23.03.2022. lēmumu Nr. 116 “Par nomas maksas noteikšanu Carnikavas pamatskolas telpām Nākotnes ielā 1" noteica telpu nomas maksu Carnikavas pamatskolas telpām.

Carnikavas pamatskolai no 01.09.2024. tika mainīta izglītības īstenošanas pakāpe no pamata uz vidējo izglītību, un nosaukums uz jaunu nosaukumu “Carnikavas vidusskola” (turpmāk – CVS).

CVS ieskatā būtu lietderīgi, taisnīgi un samērīgi noteikt telpu nomai par 50 % augstāku maksu privātiem un komercpasākumiem, kas CVS telpās var notikt, netraucējot iestādes pamatfunkciju izpildi, kā arī ievērojot telpu lietošanas un iekšējās kārtības noteikumus. Tā kā šāda veida pasākumi parasti notiek ārpus iestādes normālā darba laika, tad tehniskajiem darbiniekiem ir jāstrādā virsstundas, lai nodrošinātu piekļuvi telpām, kontrolētu telpu atbilstošu lietošanu un apmeklētāju uzvedību, kā arī jāveic telpu uzkopšana pēc pasākuma.

Pamatojoties uz Pašvaldību likuma 4. panta pirmās daļas 4., 5., 6. un 7. punktu, 10. panta otrās daļas 1. punktu un 2. punkta “a” un “d” apakšpunktu, Ministru kabineta 20.02.2018. noteikumu Nr. 97 „Publiskas personas mantas iznomāšanas noteikumi”, 79., 80., 81. un 83. punktu, kā arī Finanšu komitejas 20.11.2024. atzinumu, Ādažu novada pašvaldības dome

**NOLEMJ:**

1. Izdarīt Ādažu novada pašvaldības domes 23.03.2022. lēmumā Nr. 116 “Par nomas maksas noteikšanu Carnikavas pamatskolas telpām Nākotnes ielā 1”(turpmāk – Lēmums Nr. 116) šādus labojumus:
   1. aizstāt lēmuma tekstā izglītības iestādes nosaukumu “Carnikavas pamatskola” ar nosaukumu “Carnikavas vidusskola”, un apzīmējumu “CPS” ar apzīmējumu “CVS”;
   2. aizstāt lēmuma tekstā valūtas nosaukuma apzīmējumu “EUR” ar vārdu “*euro*”.
   3. izteikt lemjošās daļas 2. punktu šādā jaunā redakcijā:

“2. Noteikt nomas maksu CVS **Aktu zālei ar galerijām**, 632,65 m2:

|  |  |  |
| --- | --- | --- |
| **Nomas mērķis** | **Laiks (stundas)** | **Cena**  ***euro*, bez PVN** |
| Ar izglītību, kultūru un mākslu saistītam mērķim, interešu izglītības nodarbībām | 1 | 60.00 |
| Privātiem pasākumiem, komercpasākumiem | 1 | 90.00 |

* 1. izteikt lemjošās daļas 3. punktu šādā jaunā redakcijā:

“3. Noteikt nomas maksu CVS **Sporta zālei ar palīgtelpām,** 801,48 m2 (*aprēķins 2. pielikumā*):

|  |  |  |
| --- | --- | --- |
| **Nomas mērķis** | **Laiks (stundas)** | **Cena**  ***euro*, bez PVN** |
| Ar izglītību, kultūru un mākslu saistītam mērķim, interešu izglītības nodarbībām un vispārējām sporta nodarbībām visos sporta veidos | 1 | 60.00 |
| Privātiem pasākumiem, komercpasākumiem | 1 | 90.00 |

* 1. izteikt lemjošās daļas 5. punktu šādā jaunā redakcijā:

“5. Noteikt nomas maksu katrai CVS **Klases telpai**, 49,12 m2 - 106,18 m2:

|  |  |  |
| --- | --- | --- |
| **Nomas mērķis** | **Laiks (stundas)** | **Cena**  ***euro*, bez PVN** |
| Ar izglītību, kultūru un mākslu saistītam mērķim, interešu izglītības nodarbībām | 1 | 10.00 |
| Privātiem pasākumiem, komercpasākumiem | 1 | 15.00 |

1. Noteikt, ka šī lēmuma 1.3. apakšpunkts stājas spēkā 2024. gada 1. decembrī.
2. Carnikavas vidusskolas direktoram nodrošināt lēmuma izpildi.
3. Pašvaldības izpilddirektoram nodrošināt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

*CVS, GRN, JIN, IDR – @*